James McAvoy, her med Anna-Marie Duff.**James McAvoy** (født 21. april 1979 i Glasgow) er en skotsk skuespiller. Han er kjent fra blant annet *Legenden om Narnia – Løven, heksa og klesskapet*, *Wimbledon*, *The Last King of Scotland*, *Wanted* og *Om forlatelse*.

Karriere
--------

McAvoy debuterte som skuespiller i en alder av 15 år i filmen *The Near Room* (1995). McAvoy innrømmet senere at han ikke var veldig interessert i skuespill da han begynte filminnspillingen, men han ble inspirert til å fortsette etter å ha utviklet følelser for skuespillerinne Alana Brady som han spilte mot i filmen. Han fortsatte som skuespiller som medlem av PACE Youth Theatre. McAvoy ble uteksaminert fra Royal Scottish Academy of Music and Drama i 2000.

Tidlig på 2000-tallet, hadde McAvoy forskjellige gjesteopptredener i flere TV-serier. I 2001, dukket han opp i TV-serien *Krigens brorskap*, en miniserie som omhandler andre verdenskrig produsert av Steven Spielberg og Tom Hanks. Serien ble vist på TV-kanalen HBO. I 2003 dukket McAvoy opp i miniserien *Frank Herberts Children of Dune* som var tilpasset fra en roman skrevet av forfatter Frank Herbert og ble sendt på Sci Fi Channel. Dette er en av de høyest rangerte programmene som noensinne er sendt på denne kanalen.

I 2004 hadde McAvoy en birolle i den romantiske komedien *Wimbledon* der han spilte mot Kirsten Dunst. Det var Forest Whitaker som foreslo McAvoy til regissør Kevin Macdonald for rollen som Nicholas Garrigan i den Academy Award-vinnende lavbudsjettfilmen *The Last King of Scotland* som kom ut i 2006. McAvoy portretterte en skotsk lege som blir ansatt som den personlige legen til diktator Idi Amin (spilt av Forrest Whittaker) i Uganda. Denne filmen er basert på faktiske hendelser som fant sted under Idi Amins styre.

En av de største høydepunktene i McAvoys karriere kom da han spilte mot Angelina Jolie og Morgan Freeman i suksessen *Wanted*, en actionfilm der han hadde rollen som Wesley Gibson, en ung amerikansk slabbedask som får vite at forfedrene hans var en lang rekke leiemordere. Mens han spilte inn actionscener for denne filmen, fikk McAvoy flere skader, inkludert en forstuet ankel og et skadet kne. Midt i 2010 fikk McAvoy rollen som den telepatiske superhelten Professor X, grunnlegger og leder av X-Men, i *X-Men: First Class*.

Privatliv
---------

McAvoy var i et forhold med den skotske skuespilleren Emma Nielsen i seks år frem til 2003, før McAvoy ble sammen med skuespillerinne Anne-Marie Duff, som er ni år eldre. Paret giftet seg den 18. oktober 2006 under en privat seremoni. De har en sønn sammen, som ble født i 2010. I februar 2007 besøkte McAvoy Nord-Uganda og tilbrakte fire dager med å se prosjekter som støttes av det britiske Røde Kors. Skuespilleren besøkte blant annet flyktningsleir for internt fordrevne, som ble tvunget til å flykte fra hjemmene sine.

Filmografi i utvalg
-------------------

* 2004 – *Wimbledon* – Carl Colt
* 2004 – *Inside I'm Dancing* – Rory O'Shea
* 2005 – *Legenden om Narnia – Løven, heksa og klesskapet* – Mr. Tumnus
* 2006 – *The Last King of Scotland* – Dr. Nicholas Garrigan
* 2006 – *Penelope* – Johnny / Max
* 2006 – *Starter for 10* – Brian Jackson
* 2007 – *Becoming Jane* – Tom Lefroy
* 2007 – *Om forlatelse* – Robbie Turner
* 2008 – *Wanted* – Wesley Gibson
* 2009 – *The Last Station* – Valentin Bulgakov
* 2010 – *The Conspirator* – Frederick Aiken
* 2011 – *Gnomeo og Julie* – Gnomeo
* 2011 – *X-Men: First Class* – Charles Xavier
* 2014 – *X-Men: Days of Future Past* – Charles Xavier
* 2016 – *X-Men: Apocalypse* – Charles Xavier
* 2017 – *Split* – Kevin Wendell Crumb
* 2018 – *X-Men: Dark Phoenix* – Charles Xavier
* 2019 – *Glass* – Kevin Wendell Crumb

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, Munzinger IBA 00000029854, besøkt 9. oktober 2017[Hentet fra Wikidata]
3. ↑   Discogs, Discogs artist-ID 3551602, besøkt 9. oktober 2017[Hentet fra Wikidata]
4. ↑   filmportal.de, Filmportal-ID 757ef393399141be89ae27beb17cc936, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) James McAvoy – kategori av bilder, video eller lyd på Commons Rediger på Wikidata
* (en) James McAvoy på Internet Movie Database Rediger på Wikidata

* (sv) James McAvoy i Svensk Filmdatabas Rediger på Wikidata

* (da) James McAvoy på Filmdatabasen Rediger på Wikidata

* (da) James McAvoy på Scope Rediger på Wikidata

* (fr) James McAvoy på Allociné Rediger på Wikidata

* (en) James McAvoy på AllMovie Rediger på Wikidata

* (en) James McAvoy hos Turner Classic Movies Rediger på Wikidata

* (en) James McAvoy hos Rotten Tomatoes Rediger på Wikidata

* (en) James McAvoy hos The Movie Database Rediger på Wikidata

* (en) James McAvoy hos Behind The Voice Actors Rediger på Wikidata
* CV hos PFD

|  |  |
| --- | --- |
| Oppslagsverk/autoritetsdata | Store norske leksikon **·** Gazetteer for Scotland **·** Deutsche Biographie **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** Munzinger (iba) **·** MusicBrainz **·** Discogs
 |